กรุงศรีขายตราสารหนี้6เดือนชู3.1%ต่อปี
บลจ.กรุงศรี เปิดขายกรุงศรีตราสารหนี้ 6M7 อายุประมาณ 6 เดือน ระหว่างวันที่  14 – 20 ก.พ.2555
14 ก.พ. 2555

บลจ.กรุงศรี เปิดขายกรุงศรีตราสารหนี้ 6M7 อายุประมาณ 6 เดือน ระหว่างวันที่  14 – 20 ก.พ.2555 
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเปิดขายกองทุนเปิดกรุงศรีตราสารหนี้ 6M7(KFFIX6M7)  อายุโครงการประมาณ 6 เดือน ลงทุนในตราสารหนี้ทั้งในและต่างประเทศ โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.1 % ต่อปี
กองทุนจะลงทุนในตราสารหนี้ภาครัฐไทย  สัดส่วนการลงทุน 56% เงินฝากธนาคาร Union National Bank สหรัฐอาหรับเอมิเรตส์ สัดส่วนการลงทุน 23%  เงินฝากธนาคาร Bank of China สาขา Macau  สัดส่วนการลงทุน 21%    
“คาดว่ากองทุนดังกล่าวจะได้รับความสนใจจากนักลงทุนอย่างดี เนื่องจากภาครัฐส่งสัญญาณการใช้นโยบายการเงินผ่อนคลาย  โดยคาดการณ์ว่าอัตราดอกเบี้ยนโยบายจะอยู่ในระดับ 3% ไปจนถึงสิ้นไตรมาส 2 ของปี 2555” นายฉัตรพี กล่าว